Vanilla Cafe เป็นร้านที่เปิดมานานพอตัวในย่านเอกมัย ประกอบกับดีลคูปองของ Ensogo เลยทำให้ต้องกลับมาร้านนี้อีกครั้ง สิ่งที่ยังประทับใจเหมือนเดิมก็คือบรรยากาศสบายๆชิวๆ ที่จอดรถยังคงเต็มเสมอในวันอาทิตย์ ในส่วนของอาหาร
รสชาติอร่อยเลยทีเดียว เริ่มจากสลัดเต้าหูกับร็อกเก็ตสลัด จานนี้ก็โอเคตามมาตราฐานของร้านย่านในเมือง ตัวเต้าหู้สดอร่อยเข้ากันกับผักร็อกเก็ตแต่น้ำสลัดใส่มากก็ไม่ไหวเหมือนกัน จานที่2 เครป จานนี้ลงตัวสุดๆ แรกๆดูทรงแล้วไม่น่าจะผ่าน พอกินไปโอเลยทีเดียว ด้วยความหวานของกล้วยบวกกับซ็อสและชีส เข้ากันสุดๆ จานที่3 ซุปกุ้งฝรั่งเศส จานนี้ก็ได้ไปต่อ อร่อยสุดๆ ตัวน้ำซุปเข้มข้นอร่อยๆกับกุ้งที่ให้มาเยอะพอสมควร จานสุดท้าย ปลากระพงย่าง ( จำชื่อเต็มๆไม่ได้^^ ) ดูจากภาพลักษณ์ตอนแรกก็รู้สึกแอบพลาด แต่พอกินเข้าไปก็อร่อยอยู่เหมือนกัน ชอบตัวเครื่องปรุงที่อยู่บนปลาสุดๆ กินกับมันฝรั่งและมะเขือเทศ ลงตัวกันเลยทีเดียว ในส่วนของการบริการ
เนื่องจากวันนี้เป็นสันอาทิตย์คนเยอะสุดๆ วุ่นวายพอตัว มีคนโวยวายอาหารช้า พนักงานรับมือได้ดี บริการรวดเร็ว ไม่เฉื่อยชา ตามลูกค้าตลอด โดยรวมแล้วประทับใจกับมื้อนี้ครับ